section_heading: Plansko rušenje dijela Paromlina u srpnju 2014.
paragraph_text: mini|250px|Stanje Paromlina u srpnju 2014. godine: raščišćeni su zapadni dijelovi zgrade, koji su otprije bili napola urušeni. Sudbina napola urušenih dijelova zagrebačkog Paromlina konačno je zapečaćena krajem lipnja 2014. godine, kada su ovo zaštićeno kulturno dobro i jedno od remek-djela industrijske arhitekture s početka 20. stoljeća 26. lipnja počeli ilegalno rušiti do temelja bageri jedne privatne građevinske firme, a sve po nalogu iz Ureda Grada Zagreba. Rušenje Paromlina pokrenuto je bez informiranja javnosti i medija i prethodnog savjetovanja sa stručnim konzervatorima i arhitektima. Ministarstvo kulture RH također nije bilo informirano o tome da je rušenje započeto po nalogu iz Grada, te je zbog toga pokrenulo upravni inspekcijski postupak protiv Grada Zagreba kako bi se točno utvrdilo tko je odgovoran za ovaj kulturocid.<ref>Rušenje Paromlina: Bagerom po kulturnom dobru (Novi list, 5. srpnja 2014.), preuzeto 12. srpnja 2014.<ref>DORH istražuje rušenje Paromlina (T-portal, 3. srpnja 2014.), preuzeto 12. srpnja 2014.<ref>Nastavljeno rušenje Paromlina (Narod.hr), preuzeto 12. srpnja 2014.